ผมอยากทราบว่า แฟนผมกินยาคุมเพื่อปรับฮอร์โมนตามแพทย์สั่งแล้วเค้ากินยาคุมมาแผงนี้เป็นแผงที่4แล้วเป็นยาคุมแบบ28เม็ดแล้วเค้ากินเม็ดที่1เมื่อวันศุกร์ที่20ก.ยแล้วผมมีอะไรกับแฟนไม่ได้ป้องกันหลั่งนอกเมื่อคืนวันอาทิตย์ที่13ต.คกับเช้าวันจันทร์ที่14ต.ค คืนวันที่13ต.คเป็นช่วงกินยาเม็ดแป้งเม็ดที่24แล้วกินยาหมดแผงไปเมื่อคืนนี้และวันนี้วันศุกร์ที่18ต.คเป็นวันที่ต้องเริ่มกินแผงใหม่แต่ประจำเดือนยังไม่มาเลยอยากทราบว่าจะท้องไหมครับ ปล.ช่วงเดือนต.คมานี้เป็นช่วงสอบเค้าเลยนอนน้อยนอนดึกเครียดสอบด้วย และก็ช่วงกินยาเม็ดแป้งก็มีอาการปวดท้องบ้าง2-3วันแต่ไม่มีประจำเดือน อยากทราบว่าแฟนผมจะท้องไหมครับ
สวัสดีค่ะ หากได้ทานยาคุมกำเนิดเม็ดที่ 1 วันที่ 20 ก.ย. ดังนั้นเมื่อถึงวันที่ 18 ต.ค. ก็น่าจะทานยาจนครบ 28 เม็ดแล้ว ซึ่งก็ควรจะมีประจำเดือนมาแล้ว ดังนั้น หากยังไม่มีประจำเดือนมา ก็ควรตรวจหาการตั้งครรภ์ดูด้วย เพราะแม้จะทานยาคุมอย่างถูกต้อง แต่ยาคุมก็ไม่สามารถป้องกันการตั้งครรภ์ได้ 100%แต่หากตรวจไม่พบการตั้งครรภ์ การที่ประจำเดือนไม่มา อาจเกิดจากผลของฮอร์โมนจากยา ที่ไปทำให้เยื่อบุโพรงมดลูกบางลงได้ จึงทำให้ไม่มีประจำเดือนมา โดยเฉพาะยาคุมกำเนิดชนิดที่มีฮอร์โมนต่ำ แต่ก็ไม่ได้อันตรายอะไร และสามารถที่จะเริ่มทานยาคุมแผงใหม่ต่อไปได้เลย หากต้องการที่จะคุมกำเนิดต่อไป และเมื่อเริ่มทานยาคุมแผงใหม่แล้ว ก็จะไม่มีประจำเดือนมา จนกว่าจะทานยาจนถึงเม็ดแป้ง หรืออาจไม่มีมาก็ได้ หากเยื่อบุโพรงมดลูกมีการฝ่อบางลงค่ะ